Haydovchi Nexia-3’da yo‘lning qarama-qarshi tomoniga o‘tib ketib ro‘paradan kelayotgan Kamaz bilan to‘qnashgan. Foto: Videodan kadr Surxondaryo viloyati Qiziriq tumanida sodir bo‘lgan yo‘l-transport hodisasida 4 kishi halok bo‘lgan. Viloyat IIB YHXB axborot xizmatining xabar berishicha, hodisa 2024 yil 13 fevral kuni yuz bergan. 1994 yilda tug‘ilgan fuqaro otasiga tegishli Nexia-3 mashinasida tumanning Istara mahallasi hududidan o‘tgan yo‘lda harakatlanayotib yo‘lning qarama-qarshi tomoniga chiqib ketgan va ro‘paradan kelayotgan Kamaz yuk mashinasi bilan to‘qnashgan. Oqibatda Nexia-3 mashinasida yo‘lovchi sifatida ketayotgan 4 nafar fuqaro halok bo‘lgan.